গড়ার কাজে শর্ত হলো,সবচেয়ে গুরুত্বপূর্ণ কাজটি সর্বপ্রথম শুরু করতে হয়। প্রাসাদ গড়তে হলে তাই ভিতটি প্রথমে গড়তে হয়। তেমনি উচ্চতর সভ্যতা গড়ার কাজে মানুষ গড়াকে প্রায়োরিটি দিতে হয়ে। মানুষ গড়ার সে কাজটি শুরু করতে হয় কোরআনের জ্ঞানার্জন দিয়ে। সে জ্ঞান দিয়েই নির্মিত হয় ব্যক্তির তাকওয়া ও চরিত্র। নবীজী (সাঃ) ও সাহাবায়ে কেরামের আমলে তাই প্রাসাদ,পিরামিড বা তাজমহল গড়ার চেয়ে প্রায়োরিটি পেয়েছিল কোরআনি জ্ঞানের প্রসার। ফলে সে আমলে কোরআনী জ্ঞানের যত আলেম সৃষ্টি হয়েছেন তা আর কোন কালেই হয়নি।অথচ বাংলাদেশে সে কাজটির শুরু প্রথমে যেমন হয়নি,পরেও হয়নি। বরং সৃষ্টিশীল সাহিত্য ও বুদ্ধিবৃত্তির নামে যা হয়েছে তা হলো নিরেট মিথ্যাচার।কোরআনের তাফসির,হাদীসগ্রন্থ, নবীচরিত্র,ইতিহাস,দর্শন,বিজ্ঞান,সমাজবিজ্ঞান,কৃষিবিজ্ঞান,গবেষণাগ্রন্থের চেয়ে বহুগুণ বেশী লেখা হচ্ছে কবিতা,গল্প ও উপন্যাস। দেশে এগুলিই বেশী বিক্রি হয়। চেতনায় পুষ্টির বদলে এগুলী বিষই বেশী চড়াচ্ছে।বিষ ব্যবসায়ীদের সে মিথ্যাচারকে বলা হয় ক্রিয়েটিভিটি।প্রশ্ন হলো,মিথ্যুকের মিথ্যা থেকে গল্প,উপন্যাস বা কবিতায় যে মিথ্যার জাল বুনা হয় তার পার্থক্যটি কোথায়? বঙ্গিম চন্দ্র উপন্যাসের নামে মিথ্যার জাল বুনেছিলেন মুসলিম চরিত্র হননে।রবীন্দ্রনাথও সৃষ্টিশীলতার নামে দরিদ্র মুসলিম প্রজা অসিমদ্দিনকে হিন্দু জমিদারের জারজ বানিয়েছেন।আর আজ সেটি হচ্ছে ইসলাম ও ইসলামপন্থিদের বিরুদ্ধে।